మురళి కుట్టన్

మురళి కుట్టన్ (1953?-19 డిసెంబర్ 2010) పలు సందర్భాల్లో దేశానికి ప్రాతినిధ్యం వహించిన భారతీయ ట్రాక్ అండ్ ఫీల్డ్ క్రీడాకారుడు. 1978లో జరిగిన ఇండో-రష్యన్ అథ్లెటిక్ మీట్‌లో 400 మీటర్ల స్వర్ణం గెలుచుకున్నాడు. అదే సంవత్సరంలో బ్యాంకాక్‌లో జరిగిన ఆసియా క్రీడలలో 400 మీటర్ల పరుగులో కాంస్య పతకాన్ని కూడా గెలుచుకున్నాడు. ఇతడు  ఒలింపిక్ క్రీడాకారిణి మెర్సీ కుట్టన్ ను వివాహం చేసుకున్నాడు.

 వృత్తి 
అలప్పుజ జిల్లా పున్నప్రాకు చెందిన మురళి కుట్టన్ తనకు ఇష్టమైన క్రీడలో ఆలస్యంగా అభివృద్ధి చెందాడు. ఇతడు ప్రారంభంలో  100 మీటర్లు , 200 మీటర్ల పరుగు పందేలలో పోటీ పడ్డాడు. 1974లో భారత సైన్యంలో చేరిన తరువాత, 400 మీటర్ల పరుగులో తన దృష్టిని కేంద్రీకరించి  విజయం సాధించాడు. 1975 నుండి 84 వరకు 400 మీటర్ల పరుగులో జాతీయ ఛాంపియన్‌గా నిలిచాడు.400 మీటర్ల పరుగులో ఇతని  వ్యక్తిగత ఉత్తమ సమయం 46.8 సెకన్లు.

1978లో జరిగిన ఇండో-రష్యన్ అథ్లెటిక్ పోటీలో 400 మీటర్ల పోటీలో స్వర్ణం గెలుచుకోవడం అతని మొదటి అంతర్జాతీయ విజయాలలో ఒకటి. అదే సంవత్సరంలో, బ్యాంకాక్ ఆసియా క్రీడలలో, ఇరాక్ చెందిన అబ్బాస్ అల్ ఐబీ,  భారత దేశానికి చెందిన ఉదయ్ కె. ప్రభు ల వెనుక పరిగెట్టి  400 మీటర్ల కాంస్య పతకాన్ని మురళి గెలుచుకున్నాడు. 1978 బ్యాంకాక్ ఆసియా క్రీడలలో 4×400 మీటర్ల రిలేలో రజత పతకం సాధించిన భారత జట్టులో కూడా ఇతడు సభ్యుడు. 1981లో, ఇతడుటోక్యో జరిగిన ఆసియా అథ్లెటిక్స్ ఛాంపియన్షిప్స్ లో 4×400 మీటర్ల రిలేలో కాంస్యం గెలుచుకున్నాడు.. The Telegraph. 19 December 2010. Archived from the original on 3 February 2013. Retrieved 20 December 2010.

జంషెడ్పూర్ టిస్కోలో అథ్లెటిక్ కోచ్‌గా చేరడానికి ముందు 1985లో కలకత్తా నేతాజీ నేషనల్ ఇన్స్టిట్యూట్ ఆఫ్ స్పోర్ట్స్ నుండి కోచింగ్ లో డిప్లొమా పొందాడు."ഓര്‍മയുടെ ട്രാക്കില്‍ മുരളിക്കുട്ടന്റെ മികവുകള്‍" (in Malayalam). Mathrubhumi. 20 December 2010. Retrieved 20 December 2010.
Category:CS1 Malayalam-language sources (ml)

 వ్యక్తిగత జీవితం 
మురళీకుట్టన్ 1988 సియోల్ ఒలింపిక్స్‌లో భారతదేశానికి ప్రాతినిధ్యం వహించిన  అథ్లెట్ మెర్సీ కుట్టన్‌ను వివాహం చేసుకున్నాడు. వీరిరువురూ 1980 మాస్కో ఒలింపిక్స్ ఎంపిక శిబిరంలో కలుసుకున్నారు. రెండు సంవత్సరాల తర్వాత వీరు వివాహం చేసుకున్నారు. జాతీయ ఛాంపియన్లుగా నిలిచి ఆసియా పతకాలు గెలుచుకున్న తొలి భారతీయ అథ్లెటిక్ జంట వీరే. మురళి కోచ్ పాత్రను పోషించి, మెర్సీని లాంగ్ జంప్ నుండి 400 మీటర్లకు మార్చడానికి ప్రేరేపించాడు. మురళి,  మెర్సీ ఇద్దరూ జంషెడ్‌పూర్‌లోని టాటా స్టీల్‌లో పనిచేశారు. వీరు కొచ్చిలో "మెర్సీ కుట్టన్ అథ్లెటిక్స్ అకాడమీ"ని స్థాపించారు, ఇది ప్రధాన అంతర్జాతీయ పోటీలకు ఆశావహులైన యువతకు శిక్షణ ఇవ్వడానికి ప్రారంభమైన ఒక లాభాపేక్షలేని సంస్థ. 

 మరణం

2010 డిసెంబరు 19న ఉదయం  1.30 గంటలకు, మురళి కుట్టన్ తీవ్ర గుండెపోటుతో తిరువనంతపురంలోని ఒక ప్రైవేట్ ఆసుపత్రిలో మరణించాడు.. The Hindu. 20 December 2010. Archived from the original  on 8 November 2012. Retrieved 20 December 2010.  54వ కేరళ స్టేట్ స్కూల్స్ అథ్లెటిక్స్ మీట్‌కు సంబంధించి ఇతడు తన భార్య, కుమారుడు సుజిత్ కుట్టన్లో కలిసి తిరువనంతపురానికి వచ్చాడు. తన తండ్రి మునుపటి రాత్రి మరణించాడని తెలియకుండానే కొత్త మీట్ రికార్డుతో సీనియర్ బాలుర 100 మీటర్ల బంగారు పతకాన్ని సుజిత్ గెలుచుకున్నాడు.

 మూలాలు 

వర్గం:మలయాళీ పౌరులు
వర్గం:2010 మరణాలు
వర్గం:1953 జననాలు